Diari Oficial de la Generalitat Valenciana


Sumari del DOGV 6761, del 25-04-2012 (2012/4037)

RESOLUCIÓ de 24 d'abril de 2012, de la directora de l'Agència Valenciana de Foment i Garantia Agrària, per mitjà de la qual s'establix la convocatòria del procediment per a la concessió de subvencions, a través de la sol·licitud única, vinculades al règim de pagament únic, altres ajudes directes a l'agricultura i la ramaderia, ajudes agroambientals i d'indemnització compensatòria per a l'any 2012
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6761

Data del DOGV
:   25-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/4037


Data del document
:   24-04-2012

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 24 d'abril de 2012, de la directora de l'Agència Valenciana de Foment i Garantia Agrària, per mitjà de la qual s'establix la convocatòria del procediment per a la concessió de subvencions, a través de la sol·licitud única, vinculades al règim de pagament únic, altres ajudes directes a l'agricultura i la ramaderia, ajudes agroambientals i d'indemnització compensatòria per a l'any 2012 [2012/4037]  
De conformitat amb el que disposen els articles 47.3 del Decret Legislatiu de 26 juny de 1991, del Consell de la Generalitat Valenciana, pel qual s'aproven el text refós de la Llei d'Hisenda Pública de la Generalitat Valenciana, i l'article 77.4.3 últim punt, de la Llei 14/2005, de 23 de desembre, i en atenció a la competència establida en l'article 13.1, lletra h) del Decret 123/2006, de 8 de setembre, pel qual s'aprova l'Estatut de l'Agència Valenciana de Foment i Garantia Agrària, s'emet la present resolució:  
En aplicació dels articles 1.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, s'especifica que a les presents ajudes, no els resulta aplicable l'article 107.1 del Tractat de Funcionament de la UE, atés que els fons destinats a finançar les actuacions previstes tenen un origen comunitari, en el marc de les previsions del Reglament (CE) 1290/2005 i de les previsions contingudes en l'article 139 del Reglament (CE) 73/2009 del Consell, de 19 de gener, i en l'article 88 del Reglament (CE) 1698/2005, del Consell, de 20 de setembre de 2005.  
  
  
Apartat 1r. Disposicions que establixen les bases reguladores de les ajudes convocades  
A les presents ajudes s'aplica el que preveu l'Orde 4/2012 de 20 de març, de la consellera d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrícola Comuna (PAC) a la Comunitat Valenciana, durant el període 2012-2013 (DOCV nº 6745, de 30.03.2012). Així mateix, tal com s'establix en l'article 2 de l'orde, resulten aplicables la norma de referència que s'hi arreplega com qualsevol altra que siga aplicable.   
  
  
Apartat 2n. Crèdits pressupostaris a què s'imputa la subvenció  
  
El pagament de les ajudes previstes en l'apartat 1r, de l'article 1 de l'Orde 4/2012 de 20 de març, de la consellera d'Agricultura, Pesca, Alimentació i Aigua s'efectuarà amb càrrec a les línies pressupostàries corresponents al capítol IV de l'Agència Valenciana de Foment i Garantia Agrària, línia SE830000 (fons FEAGA), que corresponen a l'Aplicació en la Comunitat Valenciana de la Política Agrícola Comunitària.  
  
La Comunitat Valenciana concedirà pel que fa a l'ajuda nacional de fruits amb corfa, una ajuda per superfície la quantia màxima de la qual serà de 60,37?/ha i any, el finançament de la qual queda condicionada a l'existència de crèdit adequat i suficient en el moment de la resolució de concessió, tot això de conformitat amb el que disposa l'article 22 del Reial Decret 202/2012, de 23 de gener.  
El pagament de les ajudes previstes en l'apartat 2n, de l'article 1 de l'Orde 4/2012, de 20 de març, de la consellera d'Agricultura, Pesca, Alimentació i Aigua, s'efectuarà amb càrrec a les línies pressupostàries corresponents al capítol IV de l'Agència Valenciana de Foment i Garantia Agrària, línia SE832000 (fons FEADER), que corresponen a l'Aplicació en la Comunitat Valenciana de la Política Agrícola Comunitària.  
  
Els límits pressupostaris de les ajudes previstes en l'apartat 1r, de l'article 1, de l'Orde 4/2012, de 20 de març, de la consellera d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrícola Comuna (PAC) a la Comunitat   
  
  
  
\* \* \* \* \* \* \* \* \* \* \*  
  
Valenciana, durant el període 2012-2013, seran els que establisca el FEGA, com a organisme coordinador dels organismes pagadors, per a la campanya 2012.  
Els límits pressupostaris de les ajudes previstes en l'apartat 2n, de l'article 1, de l'Orde 4/2012, de 20 de març, de la consellera d'Agricultura, Pesca, Alimentació i Aigua per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrícola Comuna (PAC) a la Comunitat Valenciana, durant el període 2012-2013, per a l'any 2012 són els següents:  
  
Ajudes agroambientals27.547.232 €  
Ajudes a la indemnització compensatòria2.500.000 €  
  
Els percentatges de cofinançament aplicable a les ajudes FEADER són els següents:  
  
Apartat 3r. Relació de les ajudes concretes vinculades a la sol·licitud única convocades per mitjà de la present resolució i remissió a la normativa estatal que conté els requisits concrets a complir en cada règim  
Per mitjà de la present resolució es convoquen les ajudes següents:  
1. Pagament únic per als següents titulars de drets segons el que establix l'article 3, apartat 1, del Reial Decret 1680/2009 de 13 de novembre, sobre l'aplicació del règim de pagament únic en l'agricultura i la integració de determinades ajudes agrícoles a partir de l'any 2010, amb els requisits i condicions previstos en el títol II, del Reial Decret 202/2012, de 23 de gener, sobre l'aplicació a partir de l'any 2012 dels pagaments directes a l'agricultura i a la ramaderia.  
  
a) Aquells que siguen titulars de drets de pagament únic en virtut de les assignacions realitzades en els anys 2006 a 2011, o per tractar-se de receptors de drets transferits per cessió.  
b) En virtut del Reglament (CE) número 73/2009 del Consell, de 19 de gener, aquells que obtinguen drets de pagament únic derivats del desacoblament total l'any 2012 dels règims d'ajuda de:  
- prima a les proteaginoses,   
- ajuda específica a l'arròs,   
- ajuda per superfície als fruits de corfa,   
- ajuda als productors de creïlles per a fècula  
- ajuda a les llavors   
- i la prima per sacrifici del bestiar boví,   
També s'incorporen al règim de pagament únic, les ajudes a la transformació establides en el títol I, capítol IV, secció I del Reglament (CE) número 1234/2007 del Consell, de 22 d'octubre, pel qual es crea una organització comuna de mercats agrícoles i s'establixen disposicions específiques per a determinats productes agrícoles.  
- prima a la fècula de creïlla,   
- ajuda per a transformació de farratges dessecats,   
- ajuda a la transformació de lli i cànem.  
c) En virtut del Reglament (CE) número 73/2009, de 19 de gener de 2009, aquells que obtinguen drets de pagament únic:  
- De la reserva nacional regulada per mitjà de l'article 41 de l'esmentat reglament.  
- Per mitjà de cessions, regulades en l'article 43 de l'esmentat reglament.  
2. Els següents règims específics d'ajudes per superfície:  
a) Ajuda específica al cultiu del cotó, prevista en la secció 1a, del títol III del Reial Decret 202/2012, de 23 de gener, i per aquelles normes de desplegament posterior que sobre esta ajuda puga dictar l'estat en exercici de la seua competència.  
b) Ajuda als productors de remolatxa sucrera, prevista en la secció 2a del títol III del Reial Decret 202/2012, de 23 de gener, i per aquelles normes de desplegament posterior que sobre esta ajuda puga dictar l'estat en exercici de la seua competència.  
c) Ajuda nacional als fruits de corfa amb les condicions i els requisits previstos en la secció 3a del títol III del Reial Decret 202/2012, de 23 de gener, i per aquelles normes de desplegament posterior que sobre esta ajuda puga dictar l'estat en exercici de la seua competència.  
  
3. Els següents règims d'ajuda per bestiar boví:  
a) Prima per vaca nodrissa, amb les condicions i requisits previstos en l'article 26 del Reial Decret 202/2012, de 23 de gener, i per aquelles normes de desplegament posterior que sobre esta ajuda puga dictar l'estat en exercici de la seua competència.  
b) Prima complementària per vaca nodrissa prevista en l'article 27 del Reial Decret 202/2012, de 23 de gener, i per aquelles normes de desplegament posterior que sobre esta ajuda puga dictar l'estat en exercici de la seua competència.  
4. Les següents ajudes específiques per aplicació de l'article 68 del R(CE) número 73/2009 del Consell de 19 de gener:  
a) Programa Nacional per al Foment de Rotacions de Cultiu en Terres de Secà, amb els requisits i imports previstos en la secció 1a del títol V, capítol I, del Reial Decret 202/2012, de 23 de gener i per aquelles normes de desplegament posterior que sobre esta ajuda puga dictar l'estat en exercici de la seua competència.  
b) Programa Nacional per al Foment de la Qualitat dels Llegums amb els requisits i imports previstos en la secció 2a del títol V, capítol I del Reial Decret 202/2012, de 23 de gener, i per aquelles normes de desplegament posterior que sobre esta ajuda puga dictar l'estat en exercici de la seua competència.  
c) Programa Nacional per al Foment d'Activitats Agrícoles Específiques que reporten majors beneficis agroambientals en determinades espècies del sector dels fruits de corfa, amb els requisits i imports previstos en la secció 3a del títol V, capítol I, del Reial Decret 202/2012, de 23 de gener i per aquelles normes de desplegament posterior que sobre esta ajuda puga dictar l'Estat en exercici de la seua competència.  
  
d) Programa per al Foment de la Qualitat del Tabac amb els requisits i imports previstos en la secció 4a del títol V, capítol I del Reial Decret 202/2012, de 23 de gener, i per aquelles normes de desplegament posterior que sobre esta ajuda puga dictar l'Estat en exercici de la seua competència.  
e) Programa Nacional per al Foment de la Qualitat del Cotó, amb els requisits i imports previstos en la secció 5a del títol V, capítol I del Reial Decret 202/2012, de 23 de gener, i per aquelles normes de desplegament posterior que sobre esta ajuda puga dictar l'Estat en exercici de la seua competència.  
f) Programa Nacional per al Foment de la Qualitat de la Remolatxa Sucrera, amb els requisits i imports previstos en la secció 6a, del títol V, capítol I del Reial Decret 202/2012, de 23 de gener, i per aquelles normes de desplegament posterior que sobre esta ajuda puga dictar l'estat en exercici de la seua competència.  
g) Ajuda per a la millora de la qualitat de la carn de vaquí amb els requisits i imports previstos en la secció 1a, del títol V, capítol II, del Reial Decret 202/2012, de 23 de gener, i per aquelles normes de desplegament posterior que sobre esta ajuda puga dictar l'Estat en exercici de la seua competència.  
h) Ajudes per a compensar desavantatges específics que afecten els agricultors que mantenen vaques nodrisses, amb els requisits i imports previstos en la secció 2a, del títol V, capítol II del Reial Decret 202/2012, de 23 de gener i per aquelles normes de desplegament posterior que sobre esta ajuda puga dictar l'Estat en exercici de la seua competència.  
i) Ajudes per a la millora de la qualitat de les produccions d'oví i caprí previstes en la secció 3a, del títol V, capítol II del Reial Decret 202/2012, de 23 de gener, i per aquelles normes de desplegament posterior que sobre esta ajuda puga dictar l'Estat en exercici de la seua competència.  
j) Ajudes per a compensar els desavantatges específics que afecten els agricultors del sector oví, previstos en la secció 4a, del títol V, capítol II del Reial Decret 202/2012, de 23 de gener i per aquelles normes de desplegament posterior que sobre esta ajuda puga dictar l'Estat en exercici de la seua competència.  
k) Ajuda per a compensar els desavantatges específics que afecten els agricultors i agricultores del sector caprí, previst en la secció 5a, del títol V, capítol II del Reial Decret 202/2012, de 23 de gener i per aquelles normes de desplegament posterior que sobre esta ajuda puga dictar l'Estat en exercici de la seua competència.  
l) Ajuda per a compensar desavantatges específics que afecten els agricultors del sector vaquí de llet, previstos en la secció 6a, del títol V, capítol II, del Reial Decret 202/2012, de 23 de gener, i per aquelles normes de desplegament posterior que sobre esta ajuda puga dictar l'Estat en exercici de la seua competència.  
m) Ajuda per a la millora de la qualitat de la llet i els productes lactis de vaca previstos en la secció 7a, del títol V, capítol II, del Reial Decret 202/2012, de 23 de gener, i per aquelles normes de desplegament posterior que sobre esta ajuda puga dictar l'Estat en exercici de la seua competència.  
5. Les següents ajudes agroambientals per al període de programació 2008-2013, en el marc del que preveuen els articles 36.a).IV i 39, corresponents a l'eix 2 del Reglament (CE) número 1698/2005 del Consell, relatiu a l'ajuda al desenrotllament rural a través del Fons Europeu Agrícola de Desenrotllament Rural (FEADER), i a la mesura 214 del Programa de Desenrotllament Rural de la Comunitat Valenciana 2007-2013:   
a) Agricultura ecològica.  
b) Cultiu sostenible de l'arròs en aiguamolls.  
c) Producció integrada en vinya  
d) Producció integrada en cítrics.  
e) Lluita contra l'erosió en cultius llenyosos en terrasses o bancals   
  
f) Manteniment de races en perill d'extinció: raça ovina Guirra.  
  
6. Ajudes d'indemnització compensatòria per als agricultors en les zones amb dificultats naturals de la Comunitat Valenciana, article 52 de l'Orde 4/2012 de 20 de març, de la consellera d'Agricultura, Pesca, Alimentació i Aigua, per la qual s'establixen les bases reguladores aplicables al conjunt d'ajudes incloses en la sol·licitud única dins del marc de la Política Agrícola Comuna (PAC) a la Comunitat Valenciana, durant el període 2012-2013, previstes en l'article 37 corresponents a l'eix 2, del Reglament (CE) número 1698/2005 del Consell relatiu a l'ajuda al desenrotllament rural a través del Fons Europeu Agrícola de Desenrotllament Rural (FEADER) i a les mesures 211 i 212 del Programa de Desenrotllament Rural de la Comunitat Valenciana 2007-2013.  
7. Els requisits genèrics i específics de les ajudes mencionades en els punts 5 i 6 d'este apartat estan previstos en el Programa de Desenrotllament Rural de la Comunitat Valenciana 2007-2013, aprovat segons el que establix l'article 18 del Reglament (CE) 1698/2005 del Consell, de 20 de setembre de 2005, per Decisió de la Comissió de 16 de juliol de 2008, els compromisos del qual es troben arreplegats en l'Orde 4/2012 de 20 de març, de la consellera d'Agricultura, Pesca, Alimentació i Aigua.  
Apartat 4t. Termini de presentació de la sol·licitud única  
Tal com ho prescriu l'article 84 del Reial Decret 202/2012, de 23 de gener, la sol·licitud única s'efectuarà amb el contingut mínim previst en l'annex I del reial decret abans esmentat que s'arreplega en els impresos que es facilitaran a les oficines de la Conselleria d'Agricultura, Pesca, Alimentació i Aigua i en les entitats col·laboradores.  
1. Tal com es preveu en l'article 87 del Reial Decret 202/2012 de 23 de gener, la sol·licitud única haurà de presentar-se en el període comprés entre el dia 1 de febrer i 30 d'abril, en qualsevol dels llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El període de comunicació de les cessions de drets regulades en l'article 29.2 del Reial Decret 1680/2009, de 13 de novembre, sobre l'aplicació del règim de pagament únic en l'agricultura i la integració de determinades ajudes agrícoles a partir de l'any 2010, podrà practicar-se entre l'1 de novembre i fins a sis setmanes abans de la finalització del termini de presentació de la sol·licitud única de l'any següent.  
  
No obstant això, quan el canvi de titularitat siga per motiu d'herències, jubilacions en què la persona cessionària dels drets siga un familiar de primer grau del cedent, programes aprovats de cessament anticipat, incapacitat laboral permanent, fusions o escissions i canvis de personalitat jurídica, així com les modificacions dels arrendaments deguts a canvis de titularitat, es notificaran a les autoritats competents, abans de la data límit del termini de presentació de la sol·licitud única  
  
  
Apartat 5t. Documentació de caràcter general que preceptivament ha de presentar-se junt amb la sol·licitud única  
1. Model de sol·licitud que contindrà necessàriament la informació mínima prevista en l'annex I, del Reial Decret 202/2012, de 23 de gener.  
2. Croquis de les parcel·les agrícoles quan el productor no declare la totalitat d'un recinte SIGPAC, excepte en el cas de superfícies farratgeres i pastos permanents d'ús comú.  
3. Quan s'actue a través de representant, es presentarà el document acreditatiu de l'existència de la representació firmat pel sol·licitant i el seu representant. En el supòsit de persones jurídiques es presentarà l'escriptura de nomenament de l'apoderat o representant en què conste l'extensió del poder o si és el cas, document equivalent.  
  
4. Document de comunitats de béns, en el qual conste necessàriament el contingut previst en l'article 3 de l'Orde 4/2012 de 20 de març, de la consellera d'Agricultura, Pesca, Alimentació i Aigua.  
  
5. Declaració responsable del sol·licitant de no estar incurs en cap cas de les altres prohibicions establides en l'article 13 de la Llei 38/2003, General de Subvencions.  
6. Document de Manteniment de Tercers de l'Organisme Pagador, Agència Valenciana de Foment i Garantia Agrària, només en els casos en què no figuren donats d'alta en el Registre de Tercers de l'Agència (GTA) o bé que s'haja produït un canvi de compte bancari.  
  
7. En cas de persones jurídiques, estatuts i/o escriptura de constitució de l'entitat titular de l'explotació.  
  
Apartat 6t. Documentació de caràcter específic que addicionalment ha de presentar-se junt amb la sol·licitud única segons el tipus concret d'ajuda sol·licitada  
1. AJUDES DE FRUITS AMB CORFA  
a) Un certificat de l'Organització de Productors acreditatiu que el soci que sol·licita l'ajuda està integrat en la seua organització, als efectes de justificar el requisit establit en l'article 21 del Reial Decret 202/2012, de 23 de gener.  
b) El compromís de l'agricultor de realitzar, si és el cas, l'entrega de la seua collita a l'organització de productors esmentada.  
2. Programa nacional per al foment d'activitats agrícoles específiques que reporten majors beneficis agroambientals en determinades espècies del sector dels fruits de corfa  
A més dels documents exigits en el punt anterior, s'haurà d'aportar:  
c) Document que acredite la cessió dels residus vegetals obtinguts de la poda.  
d) O si és el cas, declaració responsable que estos seran aprofitats pel seu propietari o estesos sobre el sòl de la parcel·la.  
  
3. AJUDES ESPECÍFIQUES AL CULTIU DEL COTÓ  
En el cas de l'ajuda específica al cultiu del cotó, s'hi haurà d'indicar, si és el cas, l'organització interprofessional autoritzada a la qual pertany.  
4. PROGRAMA PER AL FOMENT DE LA QUALITAT DEL TABAC  
En el cas de l'ajuda prevista en el Programa per al Foment de la Qualitat del Tabac, s'haurà d'indicar la referència al número de registre dels contractes. Si l'agricultor ha contractat de forma individual, haurà d'indicar la o les empreses de primera transformació amb la o les que haja contractat la collita. Si l'agricultor o agricultora ha contractat a través d'una agrupació de productors reconeguda de la qual és soci, bastarà d'indicar en la sol·licitud la referència a la dita agrupació.  
5. RÈGIMS D'AJUDA PER RAMAT  
a) Llibre de registre actualitzat.  
Per a la prima per vaca nodrissa, s'haurà d'adjuntar fotocòpia del full on figuren les dades identificatives de l'explotació i del propietari i dels fulls en què figuren les anotacions corresponents a les vaques i jònegues per les quals sol·licita ajudes.  
Per a les ajudes per a compensar els desavantatges específics que afecten els agricultors i agricultores del sector oví i caprí, s'haurà d'adjuntar fotocòpia del full en què figuren les dades identificatives de l'explotació i del propietari o propietària i dels fulls on figure el balanç de reproductores de l'explotació a 1 de gener de l'any de presentació de la sol·licitud.  
No obstant això, no s'aportarà el llibre de registre quan totes les unitats de producció ramaderes del titular estiguen radicades a la Comunitat Valenciana.  
b) En el cas de l'ajuda per a compensar desavantatges específics que afecten els agricultors i agricultores que mantenen vaques nodrisses, per a acreditar la condició de professional de l'agricultura s'haurà d'adjuntar la documentació establida en l'annex I del Reial Decret 202/2012, de 23 de gener.  
c) En el cas de l'ajuda per a compensar desavantatges específics que afecten els agricultors i agricultores del sector vaquí de llet, el productor o productora que sol·licite l'ajuda complementària per a les explotacions que disposen de base territorial per a l'alimentació del bestiar productor de llet, i justifiquen la dita base territorial basant-se en pasturatges comunals, hauran d'aportar un justificant documental de la disponibilitat dels dits recursos per al seu ramat.  
6. AJUDES AGROAMBIENTALS   
a) Certificat d'inscripció en el Comité d'Agricultura Ecològica de la CV, en cas de sol·licitar agricultura ecològica únicament per als agricultors que presenten sol·licitud inicial.  
b) Fotocòpia del llibre d'explotació ramadera (per a l'ajuda de manteniment de la Guirra o agricultura ecològica que tinguen ramat i demanen ajuda per pasturatges naturals o artificials).  
c) Certificat d'inscripció en el Llibre genealògic raça ovina Guirra de la Comunitat Valenciana i pertinença a associació ramadera amb fins de millora i conservació, si sol·licita l'ajuda de manteniment de la Guirra.  
6. AJUDES D'INDEMNITZACIÓ COMPENSATÒRIA  
a) Declaració de l'Impost sobre la Renda de les Persones Físiques (IRPF) de l'últim exercici. En el cas d'haver-se declarat ingressos, en l'apartat del rendiment del treball, haurà d'acreditar-se la seua procedència, i en cas de declaració conjunta, la quantitat que s'imputa a cada una de les persones perceptores. No s'acceptarà el fet que la mateixa declaració de la renda servisca per a l'acreditació de la condició d'agricultor o agricultora a títol principal o agricultor o agricultora professional en més d'un exercici.  
b) Es presentarà l'informe de vida laboral expedit per la Seguretat Social, actualitzat, i en cas que en el dit informe no conste expressament explicitada l'activitat agrària, haurà de presentar addicionalment un certificat de la Seguretat Social en què conste expressament l'activitat agrària per la qual s'ha registrat en el règim especial d'autònoms.  
c) En el cas de superfícies farratgeres utilitzades en comú, cada ramader aportarà el certificat d'adjudicació expedit per les autoritats locals o provincials competents, en el qual s'expresse el nombre d'hectàrees assignades amb la identificació de les parcel·les afectades i el període d'utilització determinat dins de l'exercici.  
d) Quan un titular siga soci d'explotació agrària comunitària, cooperativa o SAT, aportarà el CIF corresponent i el certificat del secretari de l'entitat pel qual s'acredite la seua condició de soci i la superfície agrícola que proporcionalment a la quota de participació li correspon, i es determinarà la relació de parcel·les assignades als efectes de declaració particular del soci. Estes parcel·les haurà d'afegir-les la persona titular a les altres que explote independentment de la SAT o cooperativa.   
  
e) Els titulars d'explotacions agràries l'explotació de les quals estiga registrada en una altra comunitat autònoma hauran de presentar el llibre de registre d'explotació ramadera. Aquells sol·licitants que tenen les seues explotacions ramaderes dins de la Comunitat Valenciana no presentaran el dit document.  
f) La condició de titular d'explotació prioritària, siga a títol personal o com a soci o sòcia de SAT o cooperativa.  
g) En aquells matrimonis el règim econòmic dels quals siga el de separació de béns, quan ambdós cònjuges presenten sol·licitud d'ajuda com a titulars de l'explotació agrària, hauran d'acreditar documentalment la gestió separada de diferents explotacions agràries.  
  
Apartat 7m. Data límit per a efectuar al·legacions al SIGPAC  
Tal i com preveu l'article 21 de l'Orde 4/2012 de 20 de març, de la consellera d'Agricultura, Pesca, Alimentació i Aigua, per mitjà de la present resolució, es fixa com a data límit per a poder efectuar sol·licituds de modificació a les dades que es troben en el SIGPAC, com a màxim, abans que finalitze el termini de presentació de la sol·licitud única.   
Les al·legacions a SIGPAC, perquè generen efectes en la campanya que es tracte hauran de ser al·legades en la forma prevista en l'article 21 de l'Orde 4/2012 de 20 de març, de la consellera d'Agricultura, Pesca, Alimentació i Aigua.  
  
Apartat 8u. Indicació dels òrgans competents per a la instrucció i resolució del procediment  
Tenint en compte el que preveu l'article 29 d'Orde 4/2012 de 20 de març, de la consellera d'Agricultura, Pesca, Alimentació i Aigua i, més concretament, de conformitat amb els següents acords de delegació, correspon la competència per a resoldre els expedients d'ajudes al director general de Producció Agrària i Ramaderia.  
- Acord de 8 de setembre de 2009, pel qual es deleguen les funcions d'autorització del pagament de fons FEADER entre l'organisme pagador i els distints òrgans administratius de la Conselleria d'Agricultura, Pesca i Alimentació (DOCV núm. 6121, de 13.10.2009).  
- Acord de 13 de setembre de 2011, pel qual es deleguen les funcions d'autorització del pagament de fons FEAGA entre l'organisme pagat i els distints òrgans administratius de la Conselleria d'Agricultura, Pesca, Alimentació i Aigua (DOCV núm. 6629, de 13.09.2011).  
  
  
Apartat 9é. Publicació d'informació sobre les persones beneficiàries  
S'informa les persones beneficiàries que, de conformitat amb l'article 4 del Reglament (CE) número 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) número 1290/2005, del Consell, pel que fa a la publicació d'informació sobre les persones beneficiàries de fons procedents del Fons Europeu Agrícola de Garantia (FEAGA) i del Fons Europeu Agrícola de Desenrotllament Rural (FEADER), les seues dades seran publicades d'acord amb els dits reglaments i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.  
Quant a els dades de caràcter personal, les persones beneficiàries podran exercir els drets reconeguts en la Directiva 95/46/CE del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'estes dades.   
L'acceptació de la subvenció suposa, per a cada una de les persones beneficiàries, l'acceptació i autorització expressa a l'AVFGA per a l'arreplega, incorporació als respectius fitxers i el tractament de les dades personals esmentades, així com per a la seua conservació durant els terminis previstos en les disposicions aplicables.»  
  
Apartat 10. Compatibilitat dels règims d'ajuda  
1. La persona beneficiària haurà de comunicar a l'òrgan concedent, bé en la seua sol·licitud d'ajuda, o en qualsevol altre moment de la vigència de l'expedient, l'obtenció d'altres ajudes sol·licitades o concedides per a la mateixa finalitat per altres administracions o ens públics. En el cas que la sol·licitud o concessió d'altres ajudes s'efectue durant la tramitació de l'expedient, esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.   
2. Cada una de les mesures agroambientals serà incompatible amb altres mesures que perseguisquen els mateixos objectius i actuacions.  
Totes les ajudes agroambientals són incompatibles amb les ajudes a la jubilació anticipada de l'activitat agrària.  
Les actuacions objecte de les ajudes agroambientals seran incompatibles amb altres règims d'ajuda que tinguen el mateix fi.  
En especial i com disposa l'article 45 del Reial Decret 202/2012, de 23 de gener, per a les plantacions que s'estiguen beneficiant d'ajudes a través de mesures dels PDR que incloguen les activitats de l'article 42 de l'esmentat reial decret, no podran ser objecte d'ajuda per la mateixa activitat del Programa nacional per al foment d'activitats agrícoles que reporten majors beneficis agroambientals en el sector dels fruits de corfa.   
Les ampliacions de superfícies en compromisos vigents o les sol·licituds inicials d'acolliment als compromisos d'ajudes agroambientals, no podran tindre com a objecte superfícies que es troben prèviament incloses en un pla de reconversió o reestructuració de cultius.   
  
3. La indemnització compensatòria de zones desfavorida és incompatible amb:  
- La percepció per la persona beneficiària d'una pensió de jubilació, del subsidi de desocupació o qualsevol altra prestació pública anàloga.  
- Amb l'ajuda per cessament anticipat de l'activitat agrària (Reglament (CE) núm. 1257/1999) o de jubilació anticipada (Reglament (CE) núm. 1698/2005).  
- Les superfícies acollides al Programa de Repoblament de Terres Agrícoles no computaran com indemnitzables.  
En el cas d'explotacions que s'estenguen entre 2 comunitats autònomes es realitzaran els controls necessaris per a evitar la duplicitat de pagament.  
4. Les ajudes mencionades en els punts 2 i 3 d'este apartat, tal com ho establix l'article 5.6 del Reglament (CE) 1698/2005, són incompatibles amb les ajudes prestades en el marc de les organitzacions comunes de mercat, excepte en els casos que s'establisquen de conformitat amb el procediment mencionat en l'article 90, apartat 2, de l'esmentat reglament.   
Així mateix, els gastos cofinançats pel FEADER no seran cofinançats per mitjà de la contribució dels Fons Estructurals, del Fons de Cohesió o de qualsevol altre instrument financer comunitari. Podran cofinançar-se únicament amb càrrec a un sol eix del programa de desenrotllament rural. Quan una operació corresponga a mesures de més d'un eix, el gasto s'assignarà a l'eix dominant.  
  
Apartat 11. Règim de recursos contra la present resolució de convocatòria  
Basant-se en el que disposa l'article 59.6.b de la Llei 30/1992, de Règim Jurídic de les Administracions Públiques i del Procediment Administratiu Comú, es publica la present resolució i tenint en compte el que disposa l'article 60.2 de la dita llei, s'especifica que en contra es pot interposar, basant-se en el que disposen els articles 116.1 i 109.d) de la mencionada llei, recurs de reposició, davant de la directora de l'Agència Valenciana de Foment i Garantia Agrària, segons el que establix l'article 22.2 del Decret 123/2006, de 8 de setembre, pel qual s'aprova l'estatut de la dita agència, tal com queda redactat després de la modificació feta pel Decret 34/2010 de 12 de febrer. El recurs es podrà interposar en el termini d'un mes, en aplicació de l'article 117.1 de la Llei 30/1992 de Règim Jurídic de les Administracions Públiques i de Procediment Administratiu Comú, comptat a partir de l'endemà de la publicació de la present resolució, en virtut de l'article 48.2 d'esta última llei.  
  
València, 24 d'abril de 2012.- La directora de l'Agència Valenciana de Foment i Garantia Agrària: Amparo Montoro Blasco.